Vud Bafalo nacionalinis parkas
Vud Bafalo nacionalinis parkas (pranc. Parc national Wood Buffalo, angl. Wood Buffalo National Park) – saugoma gamtos teritorija Kanadoje, šiaurės rytų Albertoje ir Šiaurės Vakarų teritorijų pietuose. Vud Bafalo parką kerta Sleivo, Atabaskos, Pyso upės, iškilę Karibu kalnai. Parkas įkurtas 1922 m. apsaugoti didžiausią išlikusią bizonų bendruomenę ir vienintelę amerikinių gervių perimvietę. Taip pat gausu ir kitų gyvūnų: briedžiai, baribalai, vilkai, lūšys, grizliai, baltieji kiškiai, kanadinės gervės, tetervinai, raištinės gyvatės. Nacionalinio parko teritorijoje taip pat yra Atabaskos naftingieji smėliai. Dėl turtingos bioįvairovės ir unikalios bizonų populiacijos 1983 m. Vud Bafalo NP įtrauktas į UNESCO pasaulio paveldo sąrašą.